Laura Kutika

Laura Guliamo Luyeye Kutika, (an haife ta a ranar 24 ga watan Agustan a shekara ta 1984) ita ce darektan fina-finai kuma marubuciya a ƙasar Kongo.

 Tarihin rayuwa 
An haifi Kutika a Kinshasa, Zaire.  Daga shekarun 2001 zuwa 2003  ta kasance co-writer a jerin shirye-shiryen talabijin na Kinshasa Hôtel.   Ta sami digiri na farko a fannin wallafe-wallafen kuma ta yi karatun shari'a a Jami'ar Kinshasa. Kafin ta kammala karatunta, Kutika ta yanke shawarar bin sha'awarta ga rubuce-rubuce kuma ta ɗauki horo a talabijin da rubuce-wallace na rediyo. A shekara ta 2002, ta kasance co-writer na wasan kwaikwayo na rediyo, Cibiyar Lokole ta Kinshasa.  Kutika ta koma Faransa a shekara ta 2003 don yin aiki a matsayin darekta. 

A shekara ta 2009, Kutika ta kasance mataimakiyar darektan gajerun fim ɗin Entre chat et chien na Barbara Barbet. Kutika ta ba da umarnin gajeren fim ɗin Vas-y fonce a watan Mayu shekarar 2011. A shekara ta 2012, ta rubuta littafinta na farko, Seule, face au destin. Kutika  jagoranci Moumoune et moi a cikin shekarar 2013. Littafinta na biyu, À nos actes manqués, an wallafa shi a shekarar 2014. A shekara ta 2015, ta jagoranci fim ɗin Abeti Masikini: Le Combat d'Une Femme tare da Ne Kunda Nlaba. Fim ɗin girmamawa  ga mawaƙa Abeti Masikini kuma yana nazarin rayuwarta da tasirin ta. Tunanin fim ɗin ya  zo ne bayan Kutika ta karanta tarihin Masikani na Berthrand Nguyen Matoko, wanda ya shawarce ta game da yin fim ɗin.  Ta sami kyautar mafi kyawun shirin a bikin Cinema Au Feminin a Kinshasa.

Kutika mahaifiyar yara uku ce. Tana yin taekwondo.  Kutika ita  shugabar Ƙungiyar agaji ce ta "Le nouveau rire".

 Fina-finai 
2001-2003: Kinshasa Hôtel (writer)
2009: Entre chat et chien (assistant director)
2011: Vas-y fonce (director)
2012: Ndouleman (assistant director)
2013: Moumoune et moi (director)
2015: Abeti Masikini: Le Combat d'Une Femme (writer/producer/director)

 Manazarta 

Category:Rayayyun mutane
Category:Haihuwan 1984